google/wiki40b huggingface dataset:
Κου-Κου (Ιακωβίδης)

Κού-Κου  είναι ζωγραφικό έργο του Γεώργιου Ιακωβίδη.

Πληροφορίες

Ο πίνακας Κού-Κου είναι λάδι σε μουσαμά 115 Χ90 εκ. Ανήκει σε ιδιωτική συλλογή. Σύμφωνα με σημειωματάριο του καλλιτέχνη εκτέθηκε και πουλήθηκε στην Τεργέστη το 1895.Η έκθεση είχε οργανωθεί από την εκεί ελληνική παροικία προς τιμήν του καλλιτέχνη, ενώ του απονεμήθηκε και Οικονομικό βραβείο. Επανάληψη του έργου παρουσιάσθηκε στην Ετήσια Έκθεση του Μονάχου στο Glaspalast  το 1896 και στην Αθήνα στην Καλλιτεχνική Έκθεση στο Ζάππειο το 1899.
Στο εσωτερικό δωματίου με τον π΄γκο στον τοίχο και το πρεβάζι με τα λουλούδια στο παράθυρο, εικονίζονται δύο κοριτσάκια που παίζουν το γνωστό παιχνίδι Κού-κου. Μια μεγάλη βαυαρέζικη καρέκλα με το σκούρο καφέ όγκο της κυριαρχεί στο κέντρο του πίνακα. Τα δύο κοριτσάκια λουσμένα στο φως,γεμάτα ζωή,καταλαμβάνουν δυναμικά το χώρο. Η ελληνική κριτική επικεντρώθηκε στη φυσικότητα της απεικόνισης της σκηνής και είναι τόσν φυσική η εικών, ώστε νομίζεις ότι τα παιδάκια είναι ζωντανά, και να, τώρα , θα κινηθούν και θα αλλάξουν θέσιν...
Νικήτας Σιώρης

Βιογραφικά στοιχεία

Ήταν γιος του ιατρού και συγγραφέα Δημήτρη Σιώρη, γεννήθηκε στην Πάτρα όπου τελείωσε το Β' Γυμνάσιο Πατρών και σπούδασε οικονομολόγος. Στην κατοχή αναφέρεται ότι ήταν διερμηνέας του Γερμανικού Φρουραρχείου Πατρών κι είχε σχέσεις , συνεργαζόταν με το τοπικό τάγμα ασφαλείας και το επιτελείο της στρατιωτικής διοίκησης Πατρών . Στις 20 Ιουνίου 1968 και επί κυβέρνησης Γεωργίου Παπαδόπουλου διετέλεσε αρχικά υφυπουργός Οικονομικών, θέση που διατήρησε έως την 1 Φεβρουαρίου 1969, οπότε διορίστηκε υφυπουργός Εθνικής Παιδείας και Θρησκευμάτων έως τις 29 Ιουνίου 1970. Μετά την παραίτησή του, αναβαθμίζεται αρχικά σε θέση αναπληρωτή υπουργού στο ίδιο υπουργείο έως την 21η Ιουλίου 1970, και έπειτα αναβαθμίζεται σε θέση του υπουργού στο ίδιο υπουργείο. Στις 16 Φεβρουαρίου 1971, μετακινείται ως υπουργός παρά τω πρωθυπουργώ, θέση που διατηρεί μέχρι τις 8 Οκτωβρίου 1973, οπότε αρχίζει η δικτατορική κυβέρνηση Σπύρου Μαρκεζίνη.Είχε διορίσθηκε ακόμη πρέσβης στην Δυτική Γερμανία.
Εσπόρτε Κλούμπε Ζουβεντούδε

Ιστορία

Η Ζουβεντούδε ιδρύθηκε στις 29 Ιουνίου 1935 από 35 νέους της πόλης Κασίας ντο Σουλ, απόγονοι Ιταλών μεταναστών, όντας μια από τις πρώτες ποδοσφαιρικές ομάδες της κοινότητας. Ο πρώτος πρόεδρος της ομάδας ήταν ο Antônio Chiaradia Neto.
Στις 20 Ιουλίου 1913 η Ζουβεντούδε έδωσε τον πρώτο της αγώνα ενάντια στη Serrano από την πόλη Carlos Barbosa της πολιτείας Ρίο Γκράντε ντο Σουλ. Ο αγώνας τελείωσε 4-0 υπέρ της Ζουβεντούδε.
Στις 8 Μαρτίου 1915 η Ζουβεντούδε έχασε το πρώτο της αγώνα. Ηττήθηκε 4-1 από την Fußball, σταματώντας ένα σερί 23 αήττητων αγώνων.
Στις 10 Οκτωβρίου 1919 η Ζουβεντούδε εντάχθηκε στην Ποδοσφαιρική Ομοσπονδία του Ρίο Γκράντε ντο Σουλ.
Το 1920 η ομάδα έγινε επαγγελματική εγγράφοντας μερικούς Ουρουγουανούς ποδοσφαιριστές.
Στις 11 Δεκεμβρίου 1975 έδωσε τον πρώτο της αγώνας με την Σοσιεντάντε Εσπορτίβα Ρεκρεατίβα Κασίας ντο Σουλ, κερδίζοντας με 1-0. Το γκολ πέτυχε ο Da Silva. Τα μεταξύ των δύο ομάδων παιχνίδια ονομάζονται ντέρπι Ca-Ju.
Στις 4 Δεκεμβρίου 1994 η ομάδα κέρδισε το πρωτάθλημα της Σέριε Β, ο οποίος ήταν ο πρώτος εθνικός τίτλος του συλλόγου, κερδίζοντας παράλληλα την άνοδο για την Σέριε Α.
Στις 27 Ιουνίου 1999 η Ζουβεντούδε κέρδισε το Κύπελλο Βραζιλίας, εξασφαλίζοντα το δικαίωμα συμμετοχής στο Κόπα Λιμπερταδόρες της επόμενης χρονιάς.
Πορτοκαλί παράγοντας

Ο Πορτοκαλί Παράγοντας (αγγλικά: Agent Orange) είναι η κωδική ονομασία για ένα από τα φυτοκτόνα και αποφυλλωτικά που χρησιμοποιήθηκαν απο το Στρατό των Ηνωμένων Πολιτειών της Αμερικής, για την απογύμνωση των δασών του Βιετνάμ. Το πρόγραμμα είχε το όνομα Επιχείρηση Ranch Hand και διήρκεσε από το 1961 μέχρι το 1971. Εκτιμάται από το Βιετνάμ πως η χημική αυτή ουσία σκότωσε ή ακρωτηρίασε 400.000 ανθρώπους και είναι υπεύθυνη για 500.000 παιδιά γεννημένα με δυσμορφίες.
Η ουσία είναι μίγμα 50/50 από 2,4,5-Τ και 2,4-D και δημιουργήθηκε για λογαριασμό του Υπουργείου Άμυνας των ΗΠΑ κυρίως από την εταιρία Μονσάντο και την εταιρία Ντόου. Το 2,4,5-Τ που χρησιμοποιήθηκε για την δημιουργία του παράγοντα βρέθηκε αργότερα να περιέχει την 2,3,7,8-τετραχλωροδιβενζοδιοξίνη, μια εξαιρετικά τοξική ουσία. Η ονομασία του παράγοντα οφείλεται στις πορτοκαλί ρίγες των βαρελιών (200Λ) μέσα στα οποία μεταφερόταν. Ο πορτοκαλί παράγοντας ήταν η πιο διαδεδομένη ουσία από τα λεγόμενα "Φυτοκτόνα του ουράνιου τόξου".
Κατά τη διάρκεια του πολέμου του Βιετνάμ, και ανάμεσα στις περίοδους 1962 και 1971, ο στρατός των ΗΠΑ ψέκασε 50.000.000 λίτρα από χημικά φυτοκτόνα και φυλλοκαταστροφικές ουσίες. Εκτός από το Βιετνάμ, οι ουσίες ψεκάστηκαν επίσης και στο ανατολικό Λάος και σε μέρη της Καμπότζης, στα πλαίσια της επιχείρησης "Ranch Hand". Στόχος αυτής της επιχείρησης ήταν η απογύμνωση των δέντρων στα δάση και τις αγροτικές περιοχές, περιοχές στις οποίες οι αντάρτες έβρισκαν κάλυψη και τροφή.
Οι ΗΠΑ ξεκίνησαν να βάζουν στόχο τις καλλιέργειες τροφίμων τον Οκτώβριο του 1962, χρησιμοποιώντας κυρίως τον Μπλε Παράγοντα. Το 1965, 42 τοις εκατό των ψεκασμών ήταν αποκλειστικά σε καλλιέργειες τροφίμων. Μετά από αυτό σημειώθηκε ραγδαία αύξηση του πληθυσμού των πόλεων. Τα ποσοστά μετατόπισης ανθρώπων από τα χωριά στις πόλεις αυξήθηκαν στο Νότιο Βιετνάμ, καθώς οι αγρότες έφευγαν από τα χωριά τους προς τις πόλεις, οι οποίες ελέγχονταν από τις ΗΠΑ. Ο πληθυσμός του Νοτίου Βιετνάμ αυξήθηκε, από 2,8 εκατομμύρια το 1958, στα 8 εκατομμύρια το 1971 (πάνω από 300%). Η συρροή αυτή είχε ως αποτέλεσμα μιαν ανεξέλεγκτη αύξηση του πληθυσμού των πόλεων. Περίπου 1,5 εκατομμύρια ζούσαν σε παραγκουπόλεις της Σαϊγκόν, ενώ πολλοί προνομιούχοι πολίτες και το αμερικανικό προσωπικό ζούσαν σε συνθήκες πολυτελείας.
Το αρχείο της Πολεμικής Αεροπορίας των ΗΠΑ δείχνει ότι τουλάχιστον 6.542 αποστολές ψεκασμού έλαβαν χώρα κατά την διάρκεια της επιχείρησης "Ranch Hand". Μέχρι το 1971, το 12% ολόκληρης της έκτασης του Νοτίου Βιετνάμ είχε εμποτιστεί με φυλλοκαταστροφικά χημικά, τα οποία χρησιμοποιούνταν σε ποσότητες που ξεπερνούσαν, κατά μέσο όρο, δεκατρείς φορές το εγκεκριμένο όριο για οικιακή χρήση. Στο Νότιο Βιετνάμ, μόνο, περίπου δέκα εκατομμύρια εκτάρια αγροτικής γης τελικά καταστράφηκαν. Σε μερικές περιοχές, οι συγκεντρώσεις διοξίνης στο χώμα και το νερό ήταν εκατοντάδες φορές πάνω από τα όρια ασφαλείας που είχαν τεθεί από το Γραφείο Περιβαλλοντικής Προστασίας των ΗΠΑ. Συγκεντρωτικά, σε μία περίοδο εννέα χρόνων, πάνω από το 20% των δασών του Βιετνάμ ψεκάστηκε τουλάχιστον μία φορά.
2779 Μαίρη

Φυσικά χαρακτηριστικά

Τα κυρίως φυσικά χαρακτηριστικά της Μαίρης είναι άγνωστα. Η Μαίρη περιστρέφεται γύρω από τον εαυτό της μία φορά κάθε 3 ως 3,7 ώρες περίπου, μία ταχεία περιστροφή ακόμα και για αστεροειδή.
Βραβεία BRIT

Τα βραβεία Brit (γνωστά και ως BRIT Awards ή απλώς Brits) είναι ετήσια μουσικά βραβεία της Βρετανικής Φωνογραφικής Βιομηχανίας της ποπ. Αποτελούν τα αντίστοιχα των αμερικανικών Γκράμι. Στα πρώτα χρόνια η χρηματοδότηση και η προώθηση των βραβείων γινόταν από το Britannia Music Club) αλλά τελικά έλαβαν την ονομασία τους από τις λέξεις British Record Industry Trusts Show. Επιπρόσθετα, μια αντίστοιχη τελετή απονομής για την κλασική μουσική, με την ονομασία Classic Brit Awards, διεξάγεται κάθε Μάιο. Το ρεκόρ για τις περισσότερες βραβεύσεις στα εν λόγω βραβεία, κατέχει ο Ρόμπι Γουίλιαμς με 12 ατομικά βραβεία και άλλα 5 με το συγκρότημα Take That.
Τα βραβεία ξεκίνησαν το 1977 ως μέρος των εκδηλώσεων για να τιμηθεί το Αργυρό Ιωβηλαίο της Ελισάβετ Β΄ και ως ετήσιο γεγονός το 1982 υπό την αιγίδα της BPI. Το 1989 μετονομάστηκαν σε Brit Awards. Η MasterCard είναι ο χορηγός των βραβείων επί σειρά ετών.
Από το 2007 μεταδίδονται ζωντανά από την τηλεόραση.
Γιάννης Κανάκης

Σε συλλογικό επίπεδο

Ξεκίνησε το ποδόσφαιρο από την Ελπίδα Καβάλας και συνέχισε στην ΑΕΚ Καβάλας.
Το 1949 πήγε στην ΑΕΚ, όπου αγωνιζόταν ως μέσα δεξιά ή αριστερά (ντεμί κυνηγός με την ορολογία της εποχής) μέχρι το 1960, όταν και σταμάτησε οριστικά από την ενεργό δράση (στα μισά της περιόδου 1959-60). Πρόλαβε όμως να γράψει το όνομά του στην ιστορία του ελληνικού ποδοσφαίρου, επιτυγχάνοντας στις 25 Οκτωβρίου 1959 το πρώτο τέρμα στην ιστορία του νεοσύστατου πρωταθλήματος Α' Εθνικής κατά την πρώτη αγωνιστική της Α' εθνικής Κατηγορίας στο 3ο μόλις λεπτό του αγώνα Εθνικός Πειραιώς-ΑΕΚ 0-1 (αν και κάποιες πηγές της εποχής το αναφέρουν ως αυτογκόλ, με το σουτ του Κανάκη να αλλάζει πορεία στην πλάτη αμυνόμενου). Στην αναμέτρηση του σταδίου Ν. Φιλαδέλφειας για το β' γύρο με τον ίδιο αντίπαλο, τιμήθηκε για την προσφορά του στην ομάδα, με την οποία είχε συμμετάσχει τις 6 πρώτες αγωνιστικές (2 τέρματα) στη νεοσύστατη Α' Εθνική.

Στις εθνικές ομάδες

Φόρεσε τη φανέλα της εθνικής Ελλάδας στον εκτός έδρας φιλικό αγώνα αγώνα εναντίον της Β' Γαλλίας (Μασσαλία, 14-10-1951), ενώ χρίστηκε επίσης διεθνής με την εθνική Ενόπλων σημειώνοντας 10 τέρματα.

Μετά το ποδόσφαιρο

Με την ολοκλήρωση της ποδοσφαιρικής του καριέρας παρέμεινε για αρκετά χρόνια ως έφορος του ποδοσφαιρικού τμήματος της ΑΕΚ. Από τη συγκεκριμένη θέση και επί διοικήσεως Λουκά Μπάρλου πανηγύρισε το νταμπλ του 1978 και το πρωτάθλημα του 1979.
Ευγένιος Πατέρας

Εκκλησιαστική πορεία

Σπούδασε στο σχολείο της Κοζάνης και το 1825 μόλις 17-18 ετών χειροτονήθηκε διάκονος. Ως Αρχιμανδρίτης υπηρέτησε στη Θεσσαλονίκη και στη συνέχεια ως εφημέριος στη Λειψία. Το 1849 με την παραίτηση του Βενιαμίν χειροτονήθηκε και τοποθετήθηκε Επίσκοπος Σερβίων και Κοζάνης.

Ιερός Ναός Αγίου Κωνσταντίνου και Ελένης

Ο πρώτος ναός του Αγίου Κωνσταντίνου και Ελένης, που βρίσκεται στο νότιο τμήμα της Κοζάνης, χτίστηκε το 1858 επί Επισκόπου Ευγενίου στην τοποθεσία Τρίδενδρο κοντά σε παλαιότερο ναό, αγνώστου χρονολογίας πρώτης κτίσεως και δίπλα σε αρχαίο βωμό. Για την οικοδόμησή του πρώτος ο Επίσκοπος Ευγένιος δώρισε 500 γρόσια και ακολούθησαν το παράδειγμα του πολλοί ακόμα πιστοί και ενορίτες. Το 1885-86 ο ναός καταλαμβάνεται από τον Τουρκικό Στρατό, που τον χρησιμοποιεί σαν νοσοκομείο για τους αρρώστους των διερχομένων από την περιοχή τουρκικών στρατευμάτων, γεγονός που προκαλεί την αντίδραση του Μητροπολίτου -πλέον- Ευγενίου, ο οποίος με επιστολή του προς τον Οικουμενικό Πατριάρχη ζητάει την παρέμβασή του, ώστε να φύγουν οι Τούρκοι από το ναό.
Μεσογειακοί Αγώνες 2013

Οι Μεσογειακοί Αγώνες του 2013 ήταν οι 17οι Μεσογειακοί αγώνες. Οι αγώνες διεξήχθησαν από τις 24 Ιουνίου μέχρι τις 3 Ιουλίου του 2013 στη Μερσίνη της Τουρκίας. Έλαβαν μέρος περισσότεροι από 3.000 αθλητές από 24 διαφορετικές χώρες σε 28 αθλήματα. Ο αριθμός των χωρών αποτελεί ρεκόρ, δεδομένου πως για πρώτη φορά μετέχει η Πρώην Γιουγκοσλαβική Δημοκρατία της Μακεδονίας. Αρχικά οι αγώνες είχαν ανατεθεί στο Βόλο, στην Ελλάδα, αλλά οικονομικοί λόγοι οδήγησαν στην αλλαγή της έδρας.
Κρατικός Αερολιμένας Καλύμνου

Ιστορικό

Ο αερολιμένας ξεκίνησε να λειτουργεί στις 10 Αυγούστου 2006.

Υποδομές

Το συνολικό εμβαδόν των κτιριακών του εγκαταστάσεων είναι 2.500 μ²
Ο αερολιμένας διαθέτει επιβατικό αεροσταθμό με αίθουσες αφίξεων, αναμονής και αναχωρήσεων επιβατών.
Η κατηγορία πυρασφάλειας του αερολιμένα είναι: 3
Οίκος της Σαξονίας-Κόμπουρκ & Γκότα

Ιστορία

Ο πρώτος δούκας της Σαξονίας-Κόμπουρκ & Γκότα ήταν ο Ερνέστος Α΄, ο οποίος κατείχε την εξουσία από το 1826 μέχρι το θάνατό του το 1844. Προηγουμένως από το 1806 μέχρι το 1826 ήταν δούκας της Σαξονία-Κόμπουρκ-Ζάαλφελτ (ως Ερνέστος Γ΄). Το 1831, ο μικρότερος αδελφός του Ερνέστου Α΄, ο Λεοπόλδος Α΄, έγινε Βασιλιάς των Βέλγων, μία θέση που διατηρήθηκε από τους απογόνους του έως σήμερα. Η κόρη του Λεοπόλδου, η Καρλότα, παντρεύτηκε το 1857 τον δεύτερο εξάδελφό της Μαξιμιλιανό αρχιδούκα της Αυστρίας και μετέπειτα αυτοκράτορα του Μεξικού. Ο ανιψιός τού Ερνέστου, ο Φερδινάνδος Β΄, νυμφεύτηκε τη Μαρία Β΄ της Πορτογαλίας και οι απόγονοί τους συνέχισαν να βασιλεύουν στην Πορτογαλία, μέχρι που η χώρα έγινε δημοκρατία το 1910.
Ο δεύτερος γιος του Ερνέστου, ο Πρίγκιπας Αλβέρτος (1819-1861), νυμφεύτηκε το 1840 την Βασίλισσα Βικτωρία του Ηνωμένου Βασιλείου και ως εκ τούτου αποτελεί πρόγονο της σημερινής Βασιλικής Οικογένειας του Ηνωμένου Βασιλείου, η οποία το 1917 μετονομάστηκε από "Σαξονίας-Κόμπουρκ & Γκότα" σε "Ουίνδσορ". Το 1816 o αδερφός του Ερνέστου, ο Φερδινάνδος, νυμφεύτηκε την Μαρία-Αντωνία Κοχάρι, η οποία δέκα χρόνια αργότερα -με το θάνατο του πατέρα της- θα κληρονομήσει την περιουσία του στην Ουγγαρία και θα υιοθετήσει το επώνυμο Σαξονίας-Κόμπουρκ-Κοχάρι. Ο εγγονός του Φερδινάνδου, που ονομαζόταν επίσης Φερδινάνδος, έγινε πρίγκιπας και μετέπειτα τσάρος της Βουλγαρίας. Ο σημερινός επικεφαλής της Βουλγαρικής Βασιλικής Οικογένειας και πρώην τσάρος Συμεών Β΄ της Βουλγαρίας, ο οποίος εκθρονίστηκε και εξορίστηκε κατά τη διάρκεια του Β΄ Παγκοσμίου Πολέμου, υιοθέτησε το επώνυμο Σαξκομπουργκότσκι και υπηρέτησε ως Πρωθυπουργός της Βουλγαρίας το διάστημα 2001-2005.

Βελγικός βασιλικός οίκος

Λόγω του Πρώτου Παγκοσμίου Πολέμου και των ισχυρών αντιγερμανικών αισθημάτων, το όνομα του βελγικού βασιλικού οίκου άλλαξε από Οίκος της Σαξονίας-Κόμπουρκ & Γκότα σε Οίκος του Βελγίου. Εκτός από αυτή την αλλαγή του ονόματος αφαιρέθηκε από το εθνόσημο ο θυρεός της Σαξωνίας. Την ίδια περίοδο και στο Ηνωμένο Βασίλειο μετονομάστηκε η εκεί βασιλική οικογένεια από Σαξονίας-Κόμπουρκ & Γκότα σε Ουίνδσορ.
Λουκίνο Βισκόντι (κοντοτιέρος)

Βιογραφία

Ήταν ο δευτερότοκος γιος του Ματτέο Α΄ κυβερνήτη του Μιλάνου και της Μπονακόσα Μπόρρι, κόρη του Σκουαρκίνα Μπόρρι, υποστηρικτή των Βισκόντι.
Έγινε κυβερνήτης της Παβία το 1315 και πέντε έτη μετά διοικητής (podestà) του Βιτζέβανο, όπου έκτισε το εκεί κάστρο. Το 1323 αυτός και η οικογένειά του έλαβαν το επιτίμιο της ακοινωνησίας από τον πάπα, με την κατηγορία της αίρεσης. Αργότερα αυτά ήρθησαν και έγινε αντιπρόσωπος (vicar) του πάπα. Ήταν συγκυβερνήτης του Μιλάνου με τον ανιψιό του Ατσόνε Βισκόντι και το νεότερο αδελφό του Τζοβάννι. Το 1339 απεβίωσε ο Ατσόνε. 
Όταν ο άλλος ανιψιός του Λοντρίζιο Βισκόντι ήρθε με μισθοφόρους να καταλάβει το Μιλάνο, ο Λουκίνο και ο Ατσόνε τον νίκησαν στη μάχη του Παραμπιάγκο. Προσέλαβε μισθοφόρους από τη Βόρεια Ευρώπη, τους έθεσε υπό τη διοίκηση των τριών γιων του αδελφού του Στέφανο και κατέλαβε την Πίζα. Αγόρασε την Πάρμα από τον Ομπίτσο Γ΄ των Έστε και έτσι επέκτεινε το δουκάτο. Ήταν προστάτης της μουσικής και των γραμμάτων: προσκάλεσε τον Πετράρχη στο Μιλάνο. 
Ήταν ικανός στρατιωτικός και διοικητής, αλλά και γνωστός για την σκληρή συμπεριφορά του. Το 1347 εξόρισε τους τρεις ανιψιούς του από το Μιλάνο, που μετέβησαν στο Μονφερά. Το 1349 ανακάλυψε την άπιστη συμπεριφορά της συζύγου του Ισαβέλλας και ανακοίνωσε την τρομερή τιμωρία της. Λίγες ημέρες μετά βρέθηκε δηλητηριασμένος και το πλήθος αποκάλεσε τη σύζυγό του Ισαβέλλα ντελ βελένο (του δηλητηρίου). Στη θέση του τον διαδέχθηκαν οι τρεις ανιψιοί του, γιοί του αδελφού του Στέφανο, συγκυβερνήτες με τον Τζοβάννι.
Κλαούδιο Μπράβο

Σε συλλόγους

Ξεκίνησε να παίζει επαγγελματικά το 2002 στην Κόλο-Κόλο, με την οποία κατέκτησε ένα πρωτάθλημα. Το 2006 υπέγραψε στη Ρεάλ Σοσιεδάδ, όπου έμεινε για οκτώ χρόνια. Το 2014 έγινε παίκτης της Μπαρτσελόνα, με την οποία κέρδισε δύο πρωταθλήματα, δύο Κύπελλα, ένα Σούπερ Καπ Ισπανίας, ένα Τσάμπιονς Λιγκ, ένα ΟΥΕΦΑ Σούπερ Καπ και ένα Παγκόσμιο Κύπελλο Συλλόγων. Τον Αύγουστο 2016 υπέγραψε στη Μάντσεστερ Σίτι, με την οποία έχει κερδίσει ένα Λιγκ Καπ Αγγλίας.

Στην εθνική ομάδα

Είναι μέλος της Εθνική Χιλής από το 2004. Έχει αγωνιστεί στα Μουντιάλ του 2010 και του 2014. Επίσης, έχει παίξει στα Κόπα Αμέρικα του 2004, του 2007, 2011 και του 2015, όταν και η Χιλή κατέκτησε το πρώτο της τρόπαιο. Επιπλέον, αγωνίστηκε στο Κόπα Αμέρικα Σεντενάριο το 2016 και κατέκτησε ξανά το τρόπαιο. Το 2017 αγωνίστηκε στο Κύπελλο Συνομοσπονδιών, στο οποίο η Χιλή έφτασε μέχρι τον τελικό.
Διοργανώσεις Ε.Π.Σ. Ηλείας 1993–94

Β κατηγορία

Στην Β κατηγορία μετείχαν 42 ομάδες χωρισμένες σε 3 ομίλους.

Γ κατηγορία

Στην Γ κατηγορία μετείχαν 25 ομάδες χωρισμένες σε 3 ομίλους.

Κύπελλο Ηλείας

Τελικός
10 Φεβρουαρίου 1994 Π.Α.Ε Πύργος - Λευκός Αστέρας Σκουροχωρίου 2-1 παράταση (1-1) - εθνικό στάδιο Πύργου -
Αιθυλοσιλάνιο

Ισομέρεια

Με βάση το χημικό τύπο του, C₂H₈Si, έχει ένα ισομερές θέσης: το διμεθυλοσιλάνιο.

Με αναγωγή αιθυλοτριχλωροσιλανίου

Με αναγωγή αιθυλοτριχλωροσιλανίου (CH₃CH₂SiCl₃) από λιθιοαργιλιοϋδρίδιο (LiAlH₄):

Με οργανομαγνησιακή ένωση

Με επίδραση αιθυλομαγνησιοϊωδίδιου (CH₃CH₂MgI) σε χλωροσιλάνιο (SiH₃Cl) παράγεται αιθυλοσιλάνιο:

Με αιθυλολίθιο και σιλυλοχλωρίδιο

Με επίδραση αιθυλολιθίου (CH₃CH₂Li) σε χλωροσιλάνιο (SiH₃Cl) παράγεται αιθυλοσιλάνιο:

Με αντιδράσεις προσθήκης

1. Με προσθήκη σιλανίου σε αιθένιο παράγεται σιλυλαιθάνιο:
2. Με προσθήκη υδρογόνου σε βινυλοσιλάνιο ή σε αιθυλιδενοσιλάνιο ή σε σιλιράνιο παράγεται σιλυλαιθάνιο:

Χαρακτηριστικά

Το χημικά καθαρό αιθυλοσιλάνιο, στις κανονικές συνθήκες, δηλαδή σε θερμοκρασία 0°C και υπό πίεση 1 atm, είναι υγρό με θερμοκρασία βρασμού 19°C, ελάχιστη θερμοκρασία ανάφλεξης -60°C και με όρια εκρηκτικών μειγμάτων με τον αέρα 1,3-88,9%.

Χημική συμπεριφορά και παράγωγα

Το αιθυλοσιλάνιο έχει ισχυρές αναγωγικές ιδιότητες, καθώς συνδυάζει τη συμπεριφορά καρβιδίου με εκείνη υδριδίου.

Προσθήκη

1. Προσθήκη σε διπλούς δεσμούς. Π.χ. με αιθένιο δίνει αιθυλοσιλυλαιθάνιο:
2. Προσθήκη σε τριπλούς δεσμούς.. Π.χ. με αιθίνιο δίνει αιθυλοσιλυλαιθένιο:
3. Προσθήκη σε συζηγείς διπλούς δεσμούς. Π.χ. με βουταδιένιο-1,3 δίνει 1-αιθυλοσιλυλοβουτένιο-2:
4. Προσθήκη σε ενώσεις με τριμελείς ή τετραμελείς ισοκυκλικούς δακτυλίους. Π.χ. με κυκλοπροπάνιο δίνει 1-αιθυλοσιλυλοπροπάνιο:
5. Προσθήκη σε ενώσεις με τριμελείς ή τετραμελείς ετεροκυκλικούς δακτυλίους. Π.χ. με εποξυαιθάνιο δίνει αιθυλοσιλυλοξυαιθάνιο:

Παρεμβολή μεθυλενίου

Με επίδραση μεθυλενίου ([:CH₂]) σε αιθυλοσιλάνιο παράγονται προπυλοσιλάνιο (CH₃CH₂CH₂SiH₃), ισοπροπυλοσιλάνιο (CH₃CH(SiH₃)CH₃) και αιθυλομεθυλοσιλάνιο (CH₃CH₂SiH₂CH₃):
Νικόλαος Αγγελόπουλος

Βιογραφικό

Γεννήθηκε στα Κλεισορρεύματα Αιτωλοακαρνανίας το 1947. Σπούδασε νομικά στο Αριστοτέλειο Πανεπιστήμιο Θεσσαλονίκης (ΑΠΘ). Εργάστηκε ως τραπεζικός υπάλληλος στην Εμπορική Τράπεζα της Ελλάδος. 
Εκλέχθηκε βουλευτής Α΄ Αθηνών με τη Νέα Δημοκρατία στις εκλογές του 1989 (Ιουνίου και Νοεμβρίου) και του 1990, καθώς και βουλευτής Αιτωλοακαρνανίας στις εκλογές του 2000 και του 2004.
Διετέλεσε υφυπουργός Εργασίας στην κυβέρνηση του Κωνσταντίνου Μητσοτάκη από τον Δεκέμβριο του 1992 μέχρι τον Οκτώβριο του 1993, καθώς και υφυπουργός Απασχόλησης και Κοινωνικής Προστασίας από τον Μάρτιο του 2004 μέχρι τον Σεπτέμβριο του 2007, στην κυβέρνηση του Κώστα Καραμανλή.
N-αιθυλομεθαναμίδιο

Με φορμυλίωση αιθαναμίνης

Με επίδραση μεθανοϋλοαλογονίδιου (HCOX) σε αιθαναμίνη παράγεται N-μεθυλαιθαναμίδιο:

Με αμινόλυση μεθανικού αλκυλεστέρα

Με επίδραση αιθαναμίνης σε κάποιο μεθανικό αλκυλεστέρα (HCOOR) παράγεται N-μεθυλαιθαναμίδιο

Αμφολυτική συμπεριφορά

Με επίδραση ισχυρών οξέων ή ισχυρών βάσεων σχηματίζει αντίστοιχα άλατα. Π.χ.:

Απαζώτωση

Με επίδραση νιτρώδους οξέος (HNO₂) παράγεται μεθανικός αιθυλεστέρας και άζωτο:

Αναγωγή

Με επίδραση υδρογόνου ή λιθιοαργιλλιοϋδρίδιου σε Ν-μεθυλαιθαναμίδιο παράγεται N-μεθυλαιθαναμίνη:
Κυπριακές προεδρικές εκλογές 1988

Προεδρικές εκλογές έλαβαν χώρα στην Κύπρο στις 14 Φεβρουαρίου 1988, με δεύτερο γύρο στις 21 Φεβρουαρίου. Ήταν οι πρώτες κυπριακές προεδρικές εκλογές με δεύτερο γύρο, και είχαν ως αποτέλεσμα την νίκη του Γιώργου Βασιλείου ως ανεξάρτητου υποψήφιου υποστηριζόμενου από το ΑΚΕΛ έναντι του Γλαύκου Κληρίδη του ΔΗΣΥ, ο οποίος κέρδισε τον πρώτο γύρο. Η προσέλευση των ψηφοφόρων έφτασε το 94.3% στους δύο γύρους.
Πάος

Η Πάος ή Πάιον ήταν αρχαία πόλη της Αρκαδικής Αζανίας, η οποία σήμερα διοικητικά ανήκει στον Νομό Αχαΐας.
Η θέση της αρχαίας πόλης έχει βρεθεί δίπλα στο εγκαταλελειμμένο χωριό Πάος (Σκούπι), στην θέση "Σκουπίτσιο", αλλά δεν έχει ανασκαφεί πλήρως. Έχουν βρεθεί αρχαία κτίσματα και λείψανα του τείχους της ακροπόλεώς της που υπολογίζεται ότι είχε περίμετρο 516 μέτρα, λείψανα ναού και άλλα λείψανα κτιρίων. Επίσης διασώζονται ερείπια πύργων και του συστήματος ύδρευσης της πόλης με πήλινους σωλήνες από κοντινή πηγή.
Στην πόλη λατρεύονταν οι Διόσκουροι και λεγόταν ότι ο ντόπιος Λαφάνης τους είχε φιλοξενήσει στο σπίτι του, όταν είχαν περάσει από την Πάο. Η Πάος γνώρισε ακμή πριν τους Περσικούς πολέμους και σε άγνωστο χρόνο παρήκμασε. Κατά τον Τρακαδά μετά τους Περσικούς πολέμους προσαρτήθηκε από τη διπλανή πόλη Κλείτωρα. 
Όταν πέρασε από εκεί ο Παυσανίας, ήταν ήδη κατεστραμμένη και εγκαταλελειμμένη και, όπως μας λέει, βρισκόταν στην άκρη του δάσους του Σόρωνος και πολύ κοντά στην κώμη Σείραι
«...τοῦ Σόρωνος δὲ πρὸς τοῖς πέρασιν ἔστι μὲν Πάου κώμης ἐρείπια, εἰσὶ δὲ οὐ πολὺ ἀπωτέρω καλούμεναι Σεῖραι: ὅροι δὲ Κλειτορίοις τῆς χώρας πρὸς Ψωφιδίους εἰσὶν αἱ Σεῖραι». 
.
Γιώργος Σκροπολίθας

Αθλητική καριέρα

Αγωνίστηκε στην Ε.Α. Πατρών και εν συνεχεία στο Σπόρτιγκ το 1979. Επόμενη ομάδα του ήταν ο Ολυμπιακός με τον οποίο αγωνίστηκε στον τελικό κυπέλλου Ελλάδος το 1983. Την επόμενη χρονιά αγωνίστηκε στον Παναθηναϊκό και κατέκτησε το πρωτάθλημα το 1984 και το κύπελλο το 1986 ενώ ήταν φιναλίστ κυπέλλου το 1985. Στον Παναθηναϊκό έπαιξε μέχρι το 1992.

Εθνική Ελλάδος

Με την εθνική Ελλάδος αγωνίστηκε το 1977-78 , συμμετείχε σε 13 αγώνες με την εθνική εφήβων και 7 με την εθνική παίδων, σκόραρε 25 πόντους. Ήταν επίσης διεθνής με την εθνική ενόπλων με την οποία ήταν 1ος στο παγκόσμιο ΣΙΣΜ του 1992, 4ος σε αυτό του 1991, και 3ος σε αυτό του 1990.

Προπονητής καλαθοσφαίρισης

Μετά το τέλος της καριέρας του έγινε προπονητής, και ανέλαβε την περίοδο 1992-93 τη γυναικεία ομάδα μπάσκετ του Παναθηναίκού. Πέρασε από τον πάγκο των Α.Σ.Κεφαλονιά 2006-08, Ε.Α. Πατρών 2008-09, Εθνική ενόπλων 2009- ,  Με την εθνική ενόπλων έχει κατακτήσει το χρυσό μετάλλιο στο Παγκόσμιο Πρωτάθλημα Ενόπλων Δυνάμεων και Σωμάτων Ασφαλείας το 2009, το 2011 κατέκτησε την 2η θέση στο πρωτάθλημα χωρών του ΝΑΤΟ  και τη 2η θέση στο Παγκόσμιο πρωτάθλημα ΣΙΣΜ το 2012. Το καλοκαίρι του 2012 συμφώνησε με την Αθλητική Γυμναστική Ένωση Ζακύνθου και ανέλαβε να καθοδηγήσει το νησιώτικο συγκρότημα στην παρθενική του συμμετοχή στη Γ' Εθνική.--87.203.89.198 14:30, 8 Αυγούστου 2012 (UTC) .
Κάρολος Αντώνιος του Χοεντσόλερν

Βιογραφία

Ήταν ο τρίτος γιος του Λεοπόλδου πρίγκιπα του Χοεντσόλερν και της Αντωνίας των Βέττιν-Σαξονίας-Κόμπουρκ & Γκότα, κόρης του Φερδινάνδου Β΄ της Πορτογαλίας.
Το 1919 απεβίωσε στο κάστρο Νάμεντυ, στο Άνντερναχ της Ρηνανίας σε ηλικία 51 ετών.
Βραβεία Independent Spirit του 2010

Η 26η απονομή των Βραβείων Independent Spirit, έλαβε χώρα στις 26 Φεβρουαρίου 2011, τιμώντας τις καλύτερες επιδόσεις του αμερικανικού ανεξάρτητου κινηματογράφου για το έτος 2010. Οι υποψηφιότητες ανακοινώθηκαν το Νοέμβριο του 2010.
Ντίνος Μήτογλου

Άρης, Ουέικ Φόρεστ

Ο Μήτογλου ξεκίνησε να αγωνίζεται στην Ακαδημία Αστέρια του Θόδωρου Ροδόπουλου και μεταγράφηκε στον Άρη το καλοκαίρι του 2013. Με τους "κίτρινους" αγωνίστηκε σε τρεις μόλις αγώνες του πρωταθλήματος της Α1 και την επόμενη σεζόν μετακόμισε στις Ηνωμένες Πολιτείες για να φοιτήσει στο πανεπιστήμιο του Ουέικ Φόρεστ.
Με την ομάδα του Πανεπιστημίου Ουέικ Φόρεστ έπαιξε για 3 χρόνια σε 96 αγώνες, με μέσους όρους 9,3 πόντων και 5,4 ριμπάουντ ανά αγώνα.

Παναθηναϊκός

Από το καλοκαίρι του 2017 ο Μήτογλου αγωνίζεται στον Παναθηναϊκό, με το νούμερο 44, υπογράφοντας συμβόλαιο για 3+1 χρόνια. Τον Ιούνιο κέρδισε τον πρώτο τίτλο της καριέρας του, κατακτώντας το πρωτάθλημα Ελλάδος, κόντρα στον Ολυμπιακό με 3-2 στη σειρά των τελικών. Τον Φλεβάρη του 2019 κατέκτησε το Κύπελλο Ελλάδας, κόντρα στον ΠΑΟΚ με 79-73. Τον Ιούνιο του 2019 κατέκτησε το δεύτερο του πρωτάθλημα με τα πράσινα, νικώντας στην σειρά των τελικών τον Προμηθέα Πατρών με 3-0.

Εθνική Ομάδα

Ο Μήτογλου πραγματοποίησε οκτώ συμμετοχές με την ελληνική εθνική ομάδα παίδων, με την οποία αγωνίστηκε στο ευρωπαϊκό πρωτάθλημα του 2012, ενώ έχει παίξει 23 φορές με την εθνική εφήβων, συμμετέχοντας στα ευρωπαϊκά πρωταθλήματα του 2013 και του 2014. Πέτυχε ρεκόρ πόντων στην ήττα της ελληνικής ομάδας από την αντίστοιχη σέρβικη με 69-74 στις 28 Ιουλίου 2014, όταν σκόραρε 26 πόντους.
Το 2015 συμμετείχε στο παγκόσμιο πρωτάθλημα με την εθνική ομάδα νέων ανδρών κατακτώντας την τέταρτη θέση.
Το 2017 έκανε το ντεμπούτο του στην εθνική ανδρών παίζοντας σε 5 αγώνες και έχοντας συμμετοχή στο Τουρνουά Ακρόπολις. Επίσης αγωνίστηκε στα παιχνίδια για την προκριματική φάση του Παγκοσμίου Κυπέλλου 2019. Με την εθνική ομάδα έχει 12 αγώνες με 78 πόντους (μ.ο: 6.50).

Προσωπικά στοιχεία

Ο Μήτογλου είναι γιος του παλαίμαχου ποδοσφαιριστή του Π.Α.Ο.Κ. και της Δόξας Δράμας, Δημήτρη Μήτογλου.